1993 թվականի մարտի 27-ին ՊՊԿ-ն հանրապետության զինված ուժերին րամայեց Ադրբեջանի բանակի վերսկսված գրոհներից Լեռնային Ղարաբաղի ժողովրդի և սահմանների պաշտպանությունն ապահովելու համար ձեռնարկել բոլոր անհրաժեշտ միջոցները: Սկսած մարտի 20-ից Ադրբեջանը սաստկացրել էր ԼՂՀ-ի դեմ պատերազմը, ևս մեկ անգամ հաստատելով խնդիրը ռազմական ուժով լուծելու իր քաղաքականությունը: Ադրբեջանը գործողությունները նախաձեռնեց Մարտակերտի շրջանում, ինչպես նաև Լաչինի մարդասիրական միջանցքի երկու կողմերում` հակառակ մարտի 1-ին համաձայնեցված ԵԱՀԽ-ի փաստաթղթի ոգուն: